cyanic-selkie/wikianc huggingface dataset:
Πόλεμοι της Αποστασίας
Νατζράν, Χαντραμότ, ανατολική Υεμένη
Τελικά όχι μόνο συγχωρέθηκε από τον Αμπού Μπακρ που κατά και την παραμονή του στη Μεδίνα το 632, είχε παντρευτεί και την αδερφή του, αλλά μάλιστα, την περίοδο του Οθμάν, επιβραβεύτηκε κιόλας με τη διοίκηση της επαρχίας του Αζερμπαϊτζάν. Πάντως, σύμφωνα με τη μουσουλμανική παράδοση, ο Αμπού Μπακρ, λίγο πριν πεθάνει, εξομολογήθηκε ότι η συγχώρεση του Άσα ήταν ένα μεγάλο λάθος του, και ότι κανονικά έπρεπε να τον είχε αποκεφαλίσει.
Επίλογος
Στις 18 Μαρτίου του 633 η ενωμένη πλέον Αραβία διαιρέθηκε διοικητικά σε 12 περιφέρειες, με ισάριθμους μουσουλμάνους κυβερνήτες, οι οποίες συστήθηκαν αμέσως μετά των τέλος των πολέμων: Μέκκα, Ταΐφ, Σαναά, Χαντραμούτ, Χαουλάν (περιοχή της Υεμένης), Ζουμπαΐντ και Ραφ (επίσης περιοχή της Υεμένης), Νατζράν, Γιουρς (περιοχή νότια της Μέκκας), Μπαχρέιν, Ομάν και Αλ Ζαντάλ (βορειοκεντρική Αραβία).
Παραπομπές
Κατηγορία:Αραβική ιστορία Κατηγορία:Συγκρούσεις του 7ου αιώνα Κατηγορία:Πόλεμοι Κατηγορία:Ιστορία του Ισλάμ
Διοργανώσεις Ε.Π.Σ. Φωκίδας 2014–15
Για την περίοδο 2014–15, η Ένωση Ποδοσφαιρικών Σωματείων Φωκίδας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Φωκίδας.
Η πρωταθλήτρια ομάδα της ΕΠΣ Φωκίδας λαμβάνει μέρος στο Πρωτάθλημα Πρωταθλητριών ΕΠΣ, το οποίο διοργανώνεται από την Ελληνική Ποδοσφαιρική Ομοσπονδία (ΕΠΟ), με στόχο την άνοδο στη Γ΄ Εθνική ερασιτεχνική κατηγορία.
Ο θεσμός του κυπέλλου, αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσσεται κυπελλούχος ΕΠΣ Φωκίδας, αποκτά το δικαίωμα συμμετοχής στο Κύπελλο Ερασιτεχνών.
Πρωτάθλημα
Το πρωτάθλημα της Α΄ Κατηγορίας Ε.Π.Σ. Φωκίδας της περιόδου 2014-15 διεξήχθη σε έναν όμιλο με τη συμμετοχή 12 ομάδων και το κατέκτησε ο Απόλλων Ευπαλίου για δεύτερη φορά στα χρονικά (η πρώτη ήταν στα 2009). Τη θέση του Διαγόρα Πολυδρόσου που παραιτήθηκε από τη διοργάνωση του πρωταθλήματος έχει πάρει η τρίτη ομάδα από την τελική κατάταξη της περσινής Β΄κατηγορίας Ολυμπιακός Κίρρας. Η κλήρωση των πρωταθλημάτων της Α΄ και της Β΄ τοπικής κατηγορίας, καθώς και της πρώτης και δεύτερης φάσης του κυπέλλου Φωκίδας (που ξεκίνησε στις 11 Οκτωβρίου 2014) πραγματοποιήθηκε την Πέμπτη 4 Σεπτεμβρίου 2014 στα γραφεία της Ένωσης. Το πρωτάθλημα της Α΄κατηγορίας άρχισε το Σ/Κ 25-26 Οκτωβρίου και ο πρωταθλητής θα λάβει μέρος στο Ειδικό Πρωτάθλημα της Ε.Π.Ο. προκειμένου να διεκδικήσει την άνοδό του στη Γ΄ Εθνική της περιόδου 2015-16. Μόλις την 7η αγωνιστική, η ομάδα της Οιάνθης παραιτήθηκε από τη διοργάνωση .Τον τίτλο διεκδίκησαν τρεις ομάδες, ο Αστέρας Ιτέας (που προηγήθηκε στη βαθμολογία επί σειρά μηνών), ο Απόλλων Ευπάλιου και οι Δωριείς Μανάγουλης. Τέσσερις αγωνιστικές πριν την ολοκλήρωση του πρωταθλήματος ο Απόλλων, αποσπώντας λευκή ισοπαλία (0-0) μέσα στην Ιτέα από τον Αστέρα, απόκτησε σημαντικό προβάδισμα για την κατάληψη της πρώτης θέσης την οποία και κατέκτησε την Τετάρτη 22 Απριλίου του 2015 Ο Γιάννης Δελής του Αστέρα Ιτέας αναδείχθηκε πρώτος σκόρερ του πρωταθλήματος
Β΄Κατηγορία Φωκίδας 2014-15
Το πρωτάθλημα διεξάγεται σε δυο φάσεις. Με την ολοκλήρωση της πρώτης φάσης, οι τέσσερις πρώτες ομάδες της βαθμολογίας προκρίνονται στη δεύτερη φάση, με το πέρας της οποίας οι δυο πρώτοι σύλλογοι κερδίζουν την άνοδο στην Α΄ κατηγορία. Η διοργάνωση ξεκίνησε στις 11-12 Οκτωβρίου 2014, με τη συμμετοχή μόλις πέντε συλλόγων. Έτσι, σε κάθε αγωνιστική ημέρα υπήρχε και από ένα ρεπό. Ωστόσο, οι αποχωρήσεις τόσο του Α.Ο. Σαλώνων, όσο και της Μυωνίας Αγίας Ευθυμίας μετά τις πρώτες αγωνιστικές μετέτρεψαν τη διαδικασία της 1ης φάσης σε παρωδία, αφού κάθε Σαββατοκύριακο διεξαγόταν μόλις μια αναμέτρηση .Ακόμη, ο Αετός Λιδωρικίου ξεκίνησε έχοντας -6 βαθμούς, λόγω τιμωρίας του από την προηγούμενη περίοδο.
Κύπελλο
Στη διοργάνωση πήραν μέρος μόλις 13 ομάδες.
Τελικός (18 Φεβρουαρίου 2015, Δημ. Γυμναστήριο Άμφισσας)
Στον πρώτο τους αγώνα για το Πανελλήνιο Κύπελλο ερασιτεχνών οι Δωριείς ηττήθηκαν εντός έδρας με σκορ 2-0 από την ομάδα των Καμένων Βούρλων και αποκλείσθηκαν από τη συνέχεια της διοργάνωσης.
Πηγές
ΕΠΣ Φωκιδας 2014-15 Κατηγορία:Εγχώρια ποδοσφαιρικά πρωταθλήματα 2014–2015
2579 Σπάρτακος
Ο Σπάρτακος (Spartacus) είναι ένας αστεροειδής που περιφέρεται στην εσωτερική (δηλαδή την προς τον Ήλιο) περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 13,0. Ανακαλύφθηκε το 1977 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά του από τον ηγέτη της επαναστάσεως των δούλων Σπάρτακο, μονομάχο από τη Θράκη.
Φυσικά χαρακτηριστικά
Ο φασματικός τύπος του Σπάρτακου είναι V. Ο Σπάρτακος περιστρέφεται γύρω από τον εαυτό του μία φορά κάθε 3 ώρες 38 λεπτά και 9,6 δευτερόλεπτα (Warner 2012).
Εξωτερικοί σύνδεσμοι-πηγές
Σπαρτακος
Σιδηροδρομικός Σταθμός Διακοπτού
Ο Σιδηροδρομικός Σταθμός Διακοπτού είναι ο σιδηροδρομικός σταθμός στο Διακοπτό της Αχαΐας. Βρίσκεται μέσα στην κωμόπολη. Ο σταθμός άνοιξε το 1896 και εξυπηρετείται από τον Οδοντωτό προς τα Καλάβρυτα και την γραμμή Αεροδρομίου–Πάτρας.
Σ Σ Διακοπτό Διακοπτό Διακοπτό Διακοπτό Διακοπτό Διακοπτό
Παντογράφος (τραίνα)
Ο παντογράφος εφευρέθηκε το 1879 από τον Βάλτερ Ράιχελ (Walter Reichel), επικεφαλής μηχανικό της Siemens & Halske στη Γερμανία.
Ο παντογράφος αποτελεί βελτίωση σε σχέση με το απλούστερο σύστημα των τρόλεϊ, κυρίως επειδή επιτρέπει στα σιδηροδρομικά οχήματα να ταξιδέψουν σε πολύ υψηλότερες ταχύτητες, χωρίς να χάσει την επαφή με τις εναέριες γραμμές μεταφοράς. Ο πιο κοινός τύπος του παντογράφου σήμερα, είναι ο τύπος "Ζ" που έχει αναπτυχθεί για να δώσει μια πιο συμπαγή κατασκευή για υψηλές ταχύτητες. Ο Louis Faiveley επινόησε αυτό το είδος του παντογράφου το 1955. Λειτουργεί με την ίδια αποτελεσματικότητα σε οποιαδήποτε κατεύθυνση της κίνησης.
Το ηλεκτρικό σύστημα μετάδοσης για τα σύγχρονα ηλεκτρικά τραίνα αποτελείται από ένα πολύπλοκο σύστημα (γνωστό ως αλυσοειδής γραμμή επαφής). Ονομάζεται έτσι γιατί θυμίζει λίγο αλυσίδα. Αντί για ένα απλό καλώδιο, που λόγω του βάρους του δεν θα ήταν επίπεδο αλλά καμπύλο (βέλος κάμψης), προσθέτουμε ένα δεύτερο καλώδιο, το φέρον. thumb|Παντογράφος KINTETSU50000. Στην Ελλάδα, στον ΟΣΕ/ΤΡΑΙΝΟΣΕ, οι ηλεκτράμαξες (π.χ. οι Siemens HellasSprinter, που προς το παρόν είναι οι μοναδικές στο Ελληνικό Σιδηροδρομικό Δίκτυο), ενώ διαθέτουν δύο παντογράφους κυκλοφορούν μόνο με τον έναν σε λειτουργία, ενώ ο δεύτερος παραμένει ως εφεδρικός, ανάλογα φυσικά και με τη φορά που πάει το τρένο (αν θέλει να πάει εμπρός, θα χρησιμοποιήσει τον πίσω, αν θέλει να πάει πίσω [όπισθεν], χρησιμοποιεί τον άλλο παντογράφο) Δηλαδή εκεί που μηχανοδηγεί ο μηχανοδηγός, στην άλλη (πίσω πλευρά) είναι ο λειτουργήσιμος παντογράφος. Αντίθετα στις ηλεκτρικές αυτοκινητάμαξες Siemens Desiro σε κανονική λειτουργία κυκλοφορούν και με τους δυο παντογράφους αναρτημένους, ενώ σε περίπτωση βλάβης του ενός κυκλοφορούν με περιορισμό ταχύτητας. Σε περίπτωση διπλής έλξης δυο ηλεκτραμαξών, έχουμε δυο παντογράφους αναρτημένους (έναν σε κάθε ηλεκτράμαξα), ενώ σε διπλή έλξη δύο Desiro EMU (δεκάδυμος συρμός = συρμός που αποτελείται από 10 οχήματα) έχουμε αναρτημένους και τους 4 παντογράφους.
Η ανάρτηση του παντογράφου συνήθως λειτουργεί με συμπιεσμένο αέρα από το σύστημα πέδησης του οχήματος.
Στα περισσότερα συστήματα μετρό, η ηλεκτρική παροχή γίνεται με τροφοδοσία του τραίνου από μια τρίτη σιδηροτροχιά, ενώ σπανιότερα συναντάμε παντογράφους και εναέριες γραμμές ιδιαίτερα σε περιπτώσεις που το δίκτυο περιλαμβάνει μεγάλα υπέργεια τμήματα σε λειτουργία. Μια τέτοια περίπτωση είναι η διαδρομή Αθήνα - Αεροδρόμιο «Ελευθέριος Βενιζέλος», όπου στο τμήμα Δουκίσσης Πλακεντίας - Αεροδρόμιο, στην ίδια γραμμή του προαστιακού κυκλοφορούν τόσο ο Προαστιακός, όσο και τα οχήματα της Γραμμής 3 του Μετρό της Αθήνας. Εκεί η τροφοδοσία γίνεται από εναέρια αλυσοειδή γραμμή μέσω παντογράφου. Προφανώς τα οχήματα του μετρό, για να μπορούν να κυκλοφορούν και στο υπόγειο τμήμα τους και στη γραμμή του προαστιακού, πρέπει να είναι υβριδικού τύπου με εναλλακτική δυνατότητα τροφοδοσίας είτε από εναέρια γραμμή είτε από τρίτη σιδηροτροχιά.
Λόγω της υψηλής τάσης στην εναέρια αλυσοειδή γραμμή 25.000 Volt (ή αλλιώς 25 kV = 25 kiloVolt δηλαδή 25 επί χίλια βολτ) ο κίνδυνος από ηλεκτροπληξία είναι επικίνδυνα μεγάλος, οπότε θα πρέπει να αποφεύγουμε όχι μόνο την επαφή από τα υπό τάση τμήματα (αλυσοειδής γραμμή επαφής, κονσόλες στήριξης κλπ), αλλά θα πρέπει να βρισκόμαστε και σε απόσταση ασφαλείας τουλάχιστον 2 μέτρα από αυτά.
Τα τελευταία έντεκα, χρόνια περισσότεροι από 12 θάνατοι καταγράφηκαν μόνο στην Ελλάδα.
Το ρεύμα δεν είναι οικιακό (220V), είναι σιδηροδρομικό (25000V), δηλαδή έχει παραπάνω από 100 φορές μεγαλύτερη τάση.
Κατηγορία:Ηλεκτροκίνηση Κατηγορία:Σιδηροδρομική Τεχνολογία
Grand Hotel Γερεβάν
Το Grand Hotel Γερεβάν (Գրանդ Հոթել Երևան ), γνωστό και ως GHY είναι ένα ξενοδοχείο κατηγορίας πέντε αστέρων το οποίο βρίσκεται στην κεντρική συνοικία Κέντρον του Γερεβάν, στην Αρμενία. Το ξενοδοχείο λειτούργησε για πρώτη φορά το 1926, κατά τη διάρκεια της Σοβιετικής Περιόδου, με τη μορφή κρατικής επιχείρησης. Πρόκειται για ένα από τα παλαιότερα ξενοδοχεία στη σύγχρονη Αρμενία, καθώς και το παλαιότερο λειτουργικό ξενοδοχείο στο Γερεβάν.
Το Grand Hotel Γερεβάν βρίσκεται επί της οδού Αμποβιάν 14 και έχει θέα στην πλατεία Σαρλ Αζναβούρ, ενώ δίπλα του βρίσκεται η Ένωση Καλλιτεχνών της Αρμενίας.
Ολυμπιακός Σ.Φ.Π. (ποδόσφαιρο νέων)
Ο Ολυμπιακός Σύνδεσμος Φιλάθλων Πειραιώς (Ολυμπιακός ΣΦΠ) συντηρεί από τις αρχές της δεκαετίας του '90 οργανωμένο σύστημα λειτουργίας σχολών και ακαδημιών σε ολόκληρη την Ελλάδα, καθώς επίσης και σε πόλεις του εξωτερικού. Μέχρι σήμερα, αποτελεί μία από τις ελληνικές ποδοσφαιρικές ομάδες με τις περισσότερες ακαδημίες ποδοσφαίρου πανελλαδικά οι οποίες μάλιστα συμμετέχουν και σε επίσημες διοργανώσεις εντός αλλά και εκτός συνόρων.
Grand Hotel Γερεβάν
Ιστορία
Το Grand Hotel Γερεβάν λειτούργησε για πρώτη φορά το 1926 ως κρατικό ξενοδοχείο της Αρμενικής ΣΣΔ, με βάση το σχέδιο του αρχιτέκτονα Νικολάι Μπουνιατιάν. Ήταν γνωστό ως Intourist Hotel, ονομασία την οποία πήρε από το πρακτορείο Intourist, το οποίο ήταν ο ρυθμιστικός φορέας για τα ξενοδοχεία και τον τουρισμό στη Σοβιετική Ένωση. Έτσι, το Ξενοδοχείο Γερεβάν έγινε το πρώτο ξενοδοχείο που άνοιξε στη Σοβιετική Αρμενία.
Ολυμπιακός Σ.Φ.Π. (ποδόσφαιρο νέων)
Με τις ομάδες νέων του Ολυμπιακού έχουν ασχοληθεί γνωστά ονόματα του ελληνικού και του διεθνούς ποδοσφαίρου, όπως οι Σέρβοι Ντάρκο Κοβάτσεβιτς και Σίνισα Γκόγκιτς, ο Γερμανός Μπερντ Στορκ, ο Αλβανός Φότο Στρακόσια, ο Ορουγουανός Άλεξ Κάσερες, και οι Αντώνης Νικοπολίδης, Ανδρέας Μουράτης, Βασίλης Χατζηπαναγής, Αλέξης Αλεξανδρής, Κρις Καλαντζής, Ηλίας Υφαντής, Κυριάκος Τοχούρογλου, Βασίλης Βούζας, Γιώργος Αμανατίδης, Γιώργος Σκαρτάδος, Τάσος Πάντος, Δημήτρης Μαυρογενίδης, Φάνης Κατεργιαννάκης, Νίκος Νεντίδης, Γιάννης Χριστόπουλος και πολλοί άλλοι.
Grand Hotel Γερεβάν
Ιστορία
Το 1959, το πρακτορείο Intourist μεταφέρθηκε στο νεόδμητο τότε ξενοδοχείο Αρμενία στην Πλατεία Δημοκρατίας, και από τότε το Intourist Hotel έγινε γνωστό ως Ξενοδοχείο Γερεβάν.
Ολυμπιακός Σ.Φ.Π. (ποδόσφαιρο νέων)
Οι ακαδημίες του Ολυμπιακού προσέλκυαν διαχρονικά ιδιαίτερα αξιόλογους νεαρούς Έλληνες και ξένους ποδοσφαιριστές, πολλοί εκ των οποίων μετά από κάποιο διάστημα παραμονής στα εφηβικά τμήματα του Πειραϊκού συλλόγου, προβιβάζονταν στην πρώτη ομάδα και με τις εμφανίσεις τους στα εγχώρια πρωταθλήματα κέρδιζαν μια θέση στο αντιπροσωπευτικό συγκρότημα της χώρας τους.
Grand Hotel Γερεβάν
Ιστορία
Μετά την κατάρρευση της ΕΣΣΔ, το Ξενοδοχείο Γερεβάν εξαγοράστηκε από την ιταλική εταιρεία Renco Sp Α. και, μετά από μια σειρά εκτεταμένων ανακαινίσεων, άνοιξε εκ νέου ως το τεσάρων αστέρων Golden Tulip Hotel Yerevan το 1999, λειτουργώντας στο πλαίσιο του ομίλου Groupe du Louvre. Το 2009, μετά από μια μεγάλη ανακαίνιση, το κτήριο αναβαθμίστηκε σε ξενοδοχείο πέντε αστέρων για να γίνει γνωστό ως Royal Tulip Grand Hotel Yerevan μέχρι το τέλος του 2016.
Ολυμπιακός Σ.Φ.Π. (ποδόσφαιρο νέων)
Σήμερα, όλα τα τμήματα υποδομής ποδοσφαίρου τα διαχειρίζεται η ΠΑΕ Ολυμπιακός υπό την προεδρία του Βαγγέλη Μαρινάκη, ο οποίος αποτελεί και το βασικό χρηματοδότη τους. Οι ομάδες νέων του Ολυμπιακού έχουν καταφέρει να χαρίσουν στον πειραϊκό σύλλογο καθ'όλη τη διάρκεια της λειτουργίας τους δεκάδες διακρίσεις και τίτλους σε επίσημο και ανεπίσημο επίπεδο, τόσο σε εγχώριες όσο και σε διεθνείς διοργανώσεις.
Grand Hotel Γερεβάν
Ιστορία
Τη διαχείριση του Grand Hotel Γερεβάν έχει επί του παρόντος ο όμιλος Small Luxury Hotels of the World από τις αρχές του 2017.
Ολυμπιακός Σ.Φ.Π. (ποδόσφαιρο νέων)
1925-1935
Λόγω του γεγονότος ότι την εποχή εκείνη δεν υπήρχε οργανωμένο σύστημα ακαδημιών με τη μορφή που υπάρχει σήμερα, οι σύλλογοι διατηρούσαν ανεπίσημα εφηβικά τμήματα τα οποία στελέχωναν με ποδοσφαιριστές νεαρούς σε ηλικία με στόχο κάποιοι από αυτούς να προωθηθούν μελλοντικά στην πρώτη ομάδα του συλλόγου, την ανδρική.|Ιούλιος 2016}}
thumb|right|170px|Ο [[Χριστόφορος Ράγγος.]] Δύο από τους πρώτους αθλητές νεαρής ηλικίας που ανέδειξε ο Ολυμπιακός ήταν οι Χριστόφορος Ράγγος και Αχιλλέας Γραμματικόπουλος. Ο Ράγγος εντάχθηκε στο σύλλογο το 1925 μόλις στα 15 του.Ο τότε προπονητής της ομάδας, Γιάννης Ανδριανόπουλος, τον προβίβασε στην πρώτη ομάδα του συλλόγου δύο χρόνια αργότερα. Ο Γραμματικόπουλος ασχολήθηκε με το άθλημα στο ανεπίσημο σωματείο Αήττητος Πειραιώς και το 1926, σε ηλικία 18 ετών, εντάχθηκε στο εφηβικό τμήμα του Ολυμπιακού, όπου παρέμεινε για δύο χρόνια. Το 1928, προωθήθηκε στην πρώτη ομάδα, στην οποία παρέμεινε για τα επόμενα 18 χρόνια.
thumb|left|150px|Ο [[Αχιλλέας Γραμματικόπουλος.]]
1935-1945
Το 1942, ο μόλις 13 ετών Στάθης Μανταλόζης, μετά από μια ολιγόχρονη περιπλάνηση σε ανεξάρτητα σωματεία του Πειραιά, κατέληξε στο εφηβικό τμήμα του Ολυμπιακού. Η παρουσία του υπήρξε ιδιαίτερα σύντομη, καθώς μόλις ένα χρόνο αργότερα μεταπήδησε στην έτερη ομάδα του Πειραιά, τον Εθνικό, στον οποίο και παρέμεινε επί 17 συναπτά έτη.
Το 1944 από το εφηβικό τμήμα του συλλόγου αναδείχθηκαν οι Ανδρέας Μουράτης και Γιώργος Δαρίβας. Ο Μουράτης ξεκίνησε την ποδοσφαιρική του καριέρα από τον Απόλλωνα Νέου Φαλήρου και το 1944 βρέθηκε στον Ολυμπιακό, όπου και παρέμεινε μέχρι το 1955. Ο Δαρίβας προωθήθηκε το 1945 στο ανδρικό τμήμα με εισήγηση του τότε προπονητή της ομάδας, Θεμιστοκλή Ασδέρη. Σε αυτό συμπλήρωσε 15 χρόνια συνεχούς παρουσίας.
1945-1955
To 1945,ο Ασδέρης προώθησε από το εφηβικό τμήμα τον νεαρό τερματοφύλακα Στέλιο Κουρουκλάτο, ο πραγματοποίησε την πρώτη του εμφάνιση με την ανδρική ομάδα το 1946. Συνολικά, παρέμεινε στο σύλλογο 9 χρόνια και έως το 1955.
Το 1947, ο Ασδέρης εισηγήθηκε την απόκτηση του 17χρονου Γιώργου Κανσού, ο οποίος αγωνιζόταν στην ΑΕ Χρωματουργείων. Ο Κανσός μέσα σε λίγους μήνες προωθήθηκε από το εφηβικό τμήμα στην ανδρική ομάδα όπου παρέμεινε για τα επόμενα εννιά χρόνια.
Το 1950, προπονητές στην ποδοσφαιρική ομάδα του Ολυμπιακού ανέλαβαν τα αδέλφια Γιάννης και Βαγγέλης Χέλμης, οι οποίοι μέχρι κάποια χρόνια πριν ήταν και ποδοσφαιριστές -και μάλιστα διεθνείς με την Εθνική Ελλάδος- του Πειραϊκού συλλόγου.
Το 1952, οι αδελφοί Χέλμη προώθησαν στην πρώτη ομάδα του Ολυμπιακού τον Αντώνη Ποσειδών. Βρισκόταν στο εφηβικό τμήμα του Ολυμπιακού από όταν ήταν ακόμη 15 ετών, ωστόσο γρήγορα προβιβάστηκε στην πρώτη ομάδα στην οποία παρέμεινε μέχρι το 1963.
Το 1953, άλλος ένας νεαρός ποδοσφαιριστής εγγράφηκε στο σύλλογο. Ο λόγος για τον Κώστα Πολυχρονίου, ο οποίος προωθήθηκε τελικά στην πρώτη ομάδα του συλλόγου σε ηλικία 19 ετών. Την καριέρα του τη σταμάτησε το 1968, έχοντας αγωνιστεί μόνο με τα χρώματα του Ολυμπιακού.
1955-1965
Το 1938 γεννήθηκαν στην περιοχή του Αγίου Ιωάννη του Ρέντη τα αδέρφια Άρης και Κώστας Παπάζογλου. Μετά από 18 χρόνια, και οι δύο εντάχθηκαν στο εφηβικό τμήμα του Ολυμπιακού. Ο Αριστείδης ήταν μικρότερος ηλικιακά. Πρωτόπαιξε στην τοπική ομάδα Α.Ε. Ρέντη, από όπου μεταπήδησε γρήγορα στον Ολυμπιακό Πειραιώς και το εφηβικό του τμήμα. Σύντομα καθιερώθηκε στην πρώτη ομάδα και δεν εγκατέλειψε ποτέ την ομάδα του Πειραιά.
Ο Κώστας, αγωνιζόταν ερασιτεχνικά στον Α.Ο. Μοσχάτου ωστόσο από πολύ μικρός βρέθηκε στο εφηβικό τμήμα του Ολυμπιακού και στη συνέχεια στην πρώτη ομάδα. Στον Ολυμπιακό παρέμεινε μέχρι το 1964.
Το 1960, προπονητής του Ολυμπιακού αναλαμβάνει ο Κίριλ (Τζίνα) Σιμονόφσκι. Οι πρώτοι που τον κέρδισαν με τις εμφανίσεις τους και πήραν τις ευκαιρίες τους στην πρώτη ομάδα ήταν οι Αντώνης Τζανετουλάκος και Δημήτρης Πλέσσας. Ο Τζανετουλάκος αγωνιζόταν στη θέση του τερματοφύλακα. Στον Ολυμπιακό παρέμεινε μέχρι το 1965.
Ο Δημήτρης Πλέσσας παρέμεινε στον Ολυμπιακό για πολλά χρόνια.
1965-1975
Το 1966, ο τότε προπονητής του Ολυμπιακού, Μάρτον Μπούκοβι διέκρινε στο εφηβικό τμήμα της ομάδας ένα τερματοφύλακα με εξαιρετικές ικανότητες για την ηλικία του. Ο λόγος για τον Βαγγέλη Συρίγο, ο οποίος γρήγορα προωθήθηκε στην πρώτη ομάδα, στην οποία ωστόσο δεν παρέμεινε για πολύ καθώς το 1969 αποφασίστηκε να δοθεί δανεικός προκειμένου να πάρει χρόνο συμμετοχής και να αποκομίσει εμπειρίες.
Ο Ολυμπιακός διατηρούσε ανέκαθεν ανεπίσημα εφηβικά τμήματα, ωστόσο το 1967 ιδρύθηκε η πρώτη επίσημη ακαδημία του συλλόγου στον Πειραιά, με τον παλαίμαχο διεθνή τερματοφύλακα Αχιλλέα Γραμματικόπουλο να αποτελεί έναν εκ των ιδρυτικών μελών της.
Το 1968, άλλος ένας ποδοσφαιριστής προωθήθηκε στην πρώτη ομάδα του Ολυμπιακού μέσω του εφηβικού του τμήματος. Ο λόγος για τον Πέτρο Καραβίτη. Ο Καραβίτης ξεκίνησε το ποδόσφαιρο από το Χαϊδάρι και το 1968 βρέθηκε στις ακαδημίες του Ολυμπιακού έναντι 30.000 δραχμών. Προωθήθηκε στην πρώτη ομάδα την περίοδο 1971-72 από τον τότε προπονητή του συλλόγου Λάκη Πετρόπουλο. Στην ομάδα του Πειραιά παρέμεινε μέχρι το 1981.
Ο Γιάννης Κυράστας ξεκίνησε από τα τμήματα υποδομής του Ολυμπιακού και έκανε το ντεμπούτο του με την πρώτη ομάδα εναντίον της Καβάλας στις 10 Δεκεμβρίου 1972.
Μαζί με τον Κυράστα, το 1972 άλλος ένας Έλληνας ποδοσφαιριστής ξεκίνησε να προκαλεί αίσθηση με τις εμφανίσεις του. Ο λόγος για τον Τάκη Περσία, ο οποίος μπορεί να έδειξε από πολύ μικρός τις ικανότητές του, ωστόσο το πρώτο του επαγγελματικό συμβόλαιο με τον Ολυμπιακό το υπέγραψε το 1976. Στην ομάδα του Πειραιά αγωνίστηκε μέχρι και το 1985, με μοναδική εξαίρεση μία εξάμηνη παρουσία του στον Εθνικό Πειραιώς κατά την περίοδο 1979-80 ως δανεικός.
1975-1985
Κατά τα μέσα της δεκαετίας του '80, άλλοι δύο παίκτες προωθήθηκαν στην πρώτη ομάδα του Ολυμπιακού μέσω του εφηβικού του τμήματος, οι Γιώργος Καπουράνης και Βασίλης Βούζας. Ο πρώτος αγωνίστηκε ως επαγγελματίας για τρεις σεζόν από το 1985-86 ως το 1987-88 χωρίς να καταφέρει να καθιερωθεί. Ο Βούζας έκανε το επίσημο ντεμπούτο του στην Α' Εθνική με τη φανέλα του Ολυμπιακού το 1987 και παρέμεινε έως το 1992 με τον ερυθρόλευκο σύλλογο, στον οποίο ωστόσο επέστρεψε 22 χρόνια μετά προκειμένου να αναλάβει πόστο προπονητή στις ακαδημίες του.
1985-1995
Το 1994, προπονητής του Ολυμπιακού ήταν ο Νίκος Αλέφαντος, ο οποίος προώθησε στην πρώτη ομάδα το Δημήτρη Ελευθερόπουλο. Ο δεύτερος, αγωνιζόταν στη θέση του τερματοφύλακα και έμελλε να κάνει τα επόμενα χρόνια τεράστια καριέρα με τα χρώματα του Ολυμπιακού, ενώ πραγματοποίησε ένα σύντομο πέρασμα από ομάδες πολύ μεγάλου βεληνεκούς όπως η Μίλαν και η Ρόμα.
1995-2005
Το 1997 και επί προεδρίας Σωκράτη Κόκκαλη, η ΠΑΕ Ολυμπιακός ανακοίνωσε τη λειτουργία του επίσημου Δικτύου Ακαδημιών της ομάδας σε πανελλαδικό επίπεδο, στα πρότυπα των μεγάλων ευρωπαϊκών συλλόγων. Το 2000, ο 16χρονος Ουρουγουανός Νέρι Αλμπέρτο Καστίγιο αποκτήθηκε από τη Ντανούμπιο έναντι χαμηλού ποσού και εντάχθηκε στην ομάδα νέων του Ολυμπιακού. Σύντομα βρήκε θέση στην ανδρική ομάδα, οι εμφανίσεις του σε εγχώριο επίπεδο, στις ευρωπαϊκές διοργανώσεις και βασικά στο Κόπα Αμέρικα του 2007 με την εθνική Μεξικού κίνησαν το ενδιαφέρον ξένων συλλόγων και η ουκρανική Σαχτάρ Ντονέτσκ διέθεσε το συνολικό ποσό των 15 εκατομμυρίων ευρώ για την απόκτησή του.
Το 2000, ο σύλλογος διοργάνωσε για πρώτη φορά Summer Camps, όπου έδωσε την ευκαιρία σε εκατοντάδες παιδιά να προπονηθούν και δοκιμαστούν από τους τεχνικούς του Ολυμπιακού, με στόχο την εγγραφή τους στο αντίστοιχο ηλικιακό τμήμα νέων. Τα camps πραγματοποιούνται μέχρι και σήμερα.
Το 2001 ο Ολυμπιακός μετείχε στο εναρκτήριο πρωτάθλημα Νέων Ελλάδας που διοργάνωσε η Ελληνική Ποδοσφαιρική Ομοσπονδία (ΕΠΟ), καταλαμβάνοντας τη δεύτερη θέση πίσω από τον Άρη Θεσσαλονίκης. Έκτοτε, ο σύλλογος λαμβάνει ανελλιπώς μέρος σε όλα τα πρωταθλήματα νέων διοργάνωσης από την ΕΠΟ και αργότερα τη Σούπερ Λιγκ.
thumb|right|220px|Ο [[Παναγιώτης Κονέ]] Το 2004 εγκαινιάστηκε στην περιοχή Άγιος Ιωάννης του Ρέντη το υπερσύγχρονο προπονητικό κέντρο της ομάδας το οποίο χρησιμοποιείται μέχρι σήμερα ως η έδρα όλων των τμημάτων των ακαδημιών του Ολυμπιακού. Την ίδια χρονιά κατακτήθηκε ο πρώτος τίτλος σε επίπεδο νέων.
Ο νυν διεθνής με την Ελλάδα Παναγιώτης Κονέ, αποτέλεσε μέλος της ομάδας νέων του Ολυμπιακού και το 2004 πωλήθηκε στη γαλλική Λανς έναντι 400 χιλιάδων ευρώ.
2005-2015
Πλην των παικτών που βρίσκονταν ήδη στην ομάδα, ο Ολυμπιακός απέκτησε το 2007 και άλλους τρεις ποδοσφαιριστές με κανονική μεταγραφή οι οποίοι θα στελέχωναν την ομάδα νέων του συλλόγου και μελλοντικά ίσως και την πρώτη ομάδα. Ο λόγος για τους Κυριάκο Παπαδόπουλο, τον οποίο απέκτησε από τον Σβορώνο Πιερίας, τον Oύγγρο διεθνή Ζόλταν Λάτσκο από τη Φερεντσβάρος και τον Σέρβο διεθνή Φίλιπ Τζούρισιτς από τον ερυθρό αστέρα.
Αν και δεν παρέμειναν για πολύ καιρό στην ομάδα και οι τρεις κατάφεραν να εξελιχθούν και να κάνουν μεγάλη καριέρα. Ειδικά ο Παπαδόπουλος ο οποίος πήρε μεταγραφή στη γερμανική Σάλκε και έγινε βασικό στέλεχος στην εθνική Ελλάδος καθώς επίσης και ο Τζούρισιτς που κατάφερε να αγωνιστεί στο Τσάμπιονς Λιγκ με την πορτογαλική Μπενφίκα και να είναι μόνιμο στέλεχος της εθνικής Σερβίας.
thumb|left|170px|Ο [[Κώστας Φορτούνης.]] Το 2008 δημιουργήθηκε μια νέα επίσημη διοργάνωση σε επίπεδο νέων. Ο λόγος για το Πρωτάθλημα Σούπερλιγκ Κ-17 το οποίο χωριζόταν σε δύο ομίλους, βόρειο και νότιο, και συμμετείχαν οι ακαδημίες των ομάδων που αγωνίζονταν στην Α' Εθνική. Η ομάδα του Ολυμπιακού κατέκτησε τη δεύτερη θέση στην τελική κατάταξη του νοτίου ομίλου, όπου και συμμετείχε.
Το 2008 υπήρχε ένας παίκτης των ακαδημιών του Ολυμπιακού ο οποίος αποτέλεσε παρελθόν από το σύλλογο και χρειάστηκε να περάσουν πολλά χρόνια για να αναγνωριστεί η πραγματική του αξία. Ο λόγος για τον Κώστα Φορτούνη ο οποίος ήταν μέλος των ακαδημιών του Ολυμπιακού από το 2003 ωστόσο αποχώρησε πέντε χρόνια αργότερα με προορισμό τον Α.Ο. Τρικάλων, ομάδα της γενέτειράς του, σε ηλικία μόλις 16 ετών και χωρίς να έχει πάρει ευκαιρίες στην πρώτη ομάδα του Πειραϊκού συλλόγου.
Η επιστροφή του στον Ολυμπιακό πραγματοποιήθηκε έξι χρόνια αργότερα με τον Φορτούνη να είναι πλέον διεθνής με την εθνική Ελλάδος ενώ είχε πραγματοποιήσει και ένα πέρασμα από τη Γερμανία με τη φανέλα της Καϊζερσλάουτερν.
Τη αγωνιστική περίοδο 2009-10 οι ομάδες νέων του Ολυμπιακού διακρίθηκαν στις διοργανώσεις της Σούπερ Λιγκ, κατακτώντας τα πρωταθλήματα των Κ-20 και Κ-17. Πρώτος σκόρερ στο τελευταίο αναδείχθηκε ο Βασίλ Σκούρταϊ, ο οποίος είχε αποκτηθεί από τις ακαδημίες του Άγιαξ.
Το 2011 ο Ολυμπιακός κατέκτησε εκ νέου το πρωτάθλημα Κ-17 της Σούπερ Λιγκ.
Το 2013 η ομάδα Κ-20 του Ολυμπιακού κατέκτησε το αντίστοιχο πρωτάθλημα νέων για τρίτη φορά. Το 2013 είχε διοργανωθεί για πρώτη φορά πρωτάθλημα Σούπερλιγκ Κ-15, με τον Ολυμπιακό να συμμετέχει και να το κατακτά κιόλας, καθώς νίκησε στον τελικό της διοργάνωσης τον ΠΑΟΚ με σκορ 1-0, σε έναν αγώνα που πραγματοποιήθηκε στο τοπικό στάδιο του Αγρινίου.
Την περίοδο 2014-15 ο Ολυμπιακός συμμετείχε κανονικά και για τρίτη συνεχόμενη φορά στο Τσάμπιονς Λιγκ νέων, στο οποίο μάλιστα κατάφερε να φτάσει μέχρι τους '16'.
2015-σήμερα
Στα μέσα του 2016 λειτουργούσαν 6 διαφορετικά ηλικιακά τμήματα: Κ-20, Κ-17, Κ-15, Κ-14, Κ-13 και Κ-10. Ο πρόεδρος της ΠΑΕ Βαγγέλης Μαρινάκης, είχε προχωρήσει από το 2011 στην ενοποίηση των ακαδημιών με τις σχολές ποδοσφαίρου του Ολυμπιακού. Αυτήν τη στιγμή στις ακαδημίες του συλλόγου ανά την Ελλάδα είναι εγγεγραμμένα περισσότερα από 1.000 παιδιά, ενώ οι εν λειτουργία σχολές σε Ελλάδα και εξωτερικό ξεπερνούν τις 50.
Έλληνες διεθνείς με την Ανδρών
Ποδοσφαιριστές που στελέχωσαν τα τμήματα υποδομών του συλλόγου και αργότερα χρίστηκαν διεθνείς με την ομάδα ανδρών Ελλάδας (σε παρένθεση οι συμμετοχές τους ως παίκτες του Ολυμπιακού, οι συνολικές εάν επίσης χρίστηκαν διεθνείς με άλλο σύλλογο και η θέση που αγωνίστηκαν: Τ οι τερματοφύλακες, Α οι αμυντικοί, Μ οι μέσοι και Ε οι επιθετικοί) . Ο Μουράτης διετέλεσε αρχηγός σε 2 αγώνες, ο Ρωσσίδης 17 και ο Πολυχρονίου 15, με τους δυο τελευταίους να αποτελούν τη βασική επιλογή για την αρχηγία της Εθνικής τα διαστήματα 1954-1960 και 1961-1967 αντίστοιχα.
Τίτλοι
Τίτλοι τμήματος ποδοσφαίρου K20
Τίτλοι τμήματος ποδοσφαίρου Κ19
Τίτλοι τμήματος ποδοσφαίρου Κ18
Τίτλοι τμήματος ποδοσφαίρου Κ17
Τίτλοι τμήματος ποδοσφαίρου K16
Τίτλοι τμήματος ποδοσφαίρου Κ14
Τίτλοι τμήματος ποδοσφαίρου Κ13
Τίτλοι τμήματος ποδοσφαίρου Κ13 (συνέχεια)
Τίτλοι τμήματος ποδοσφαίρου Κ12
Τίτλοι τμήματος ποδοσφαίρου K11
Τίτλοι τμήματος ποδοσφαίρου K10
Τίτλοι τμήματος ποδοσφαίρου K9
Τίτλοι τμήματος ποδοσφαίρου K8
Τίτλοι τμήματος ποδοσφαίρου K7
Σύνθεση ομάδας Κ-20
. Σε παρένθεση το έτος γέννησης.
.
Υπεύθυνοι ακαδημίας
thumb|right|200px|[[Τάσος Πάντος, πρώην παίκτης του Ολυμπιακού και προπονητής στις ακαδημίες τον Μάιο του 2016]] . Όλοι ελληνικής υπηκοότητας, εκτός εάν αναφέρεται διαφορετικά.
Ποδοσφαιριστές της ακαδημίας στο τρέχον επαγγελματικό ρόστερ του συλλόγου
Σε φθίνουσα ηλικιακή σειρά, όσοι προωθήθηκαν από την Κ-20. .
Στις ακαδημίες του συλλόγου είχε επίσης θητεύσει ο Κώστας Φορτούνης (μέσος, 1992), πριν παραχωρηθεί το 2008 και επανέλθει με μεταγραφή στην ομάδα ανδρών 6 χρόνια αργότερα. Ο αλβανικής καταγωγής Κιαζίμ Λάτσι (μέσος, 1996) αγωνίζεται την περίοδο 2016-17 με δανεισμό στον ΑΠΟΕΛ της Κύπρου και ο Νίκος Βέργος (επιθετικός, 1996) διατηρεί συμβόλαιο έως τον Ιούνιο του 2017, χωρίς να περιλαμβάνεται στο τρέχον ρόστερ. Κατά τη διάρκεια τέλος της καλοκαιρινής μεταγραφικής περιόδου του 2016, παραχωρήθηκε στη γερμανική Καρλσρούη ΣΚ ο Δημήτρης Διαμαντάκος (επιθετικός, 1993).
Δίκτυο σχολών
Το 1997, υπό την προεδρία του Σωκράτη Κόκκαλη, ο Ολυμπιακός δημιούργησε το πρώτο επίσημο Δίκτυο Ακαδημιών του, ενώ παράλληλα λειτουργούσε και σχολές ποδοσφαίρου τις οποίες χρηματοδοτούσε η ΠΑΕ. Το 2004, ο Σωκράτης Κόκκαλης χρηματοδότησε την κατασκευή ενός υπερσύγχρονου προπονητικού κέντρου στην περιοχή Αγ. Ιωάννη Ρέντη, το οποίο αρχικά χρησιμοποιήθηκε ως χώρος προπόνησης του ποδοσφαιρικού και του μπασκετικού τμήματος του συλλόγου, ενώ στη συνέχεια αποτέλεσε και τη βασική έδρα όλων των ακαδημιών του Ολυμπιακού όλων των ηλικιών. Το 2011, επί προεδρίας Βαγγέλη Μαρινάκη, η διοίκηση της Π.Α.Ε. Ολυμπιακός προχώρησε στην οργανωτική και λειτουργική ενοποίηση της ακαδημίας και του δικτύου σχολών ποδοσφαίρου της ομάδας. Ο Βαγγέλης Μαρινάκης έδειξε από τον πρώτο κιόλας καιρό της προεδρίας του ότι ενδιαφέρεται πολύ για τη σωστή λειτουργία των ακαδημιών του Ολυμπιακού και συνεχίζει μέχρι σήμερα να βελτιώνει τις εγκαταστάσεις όλων των σχολών ποδοσφαίρου της ομάδας αλλά και να τις στελεχώνει με άτομα αξιόλογα του χώρου του ποδοσφαίρου οι οποίοι αποδεδειγμένα οδηγούν τα τμήματα σε σημαντικές επιτυχίες.
Σήμερα, ο Ολυμπιακός αριθμεί περισσότερες από εξήντα ακαδημίες ποδοσφαίρου σε ολόκληρο τον κόσμο, με τις περιπτώσεις παικτών που αναδείχθηκαν από τις ακαδημίες και πήραν ευκαιρίες στην πρώτη ομάδα με αποτέλεσμα οι περισσότεροι από αυτούς μάλιστα να χριστούν και διεθνείς με την εθνική ομάδα της χώρας τους να είναι αρκετές, ενώ παράλληλα δεν πρέπει να παραλειφθεί και η κατάκτηση δεκάδων τίτλων εντός και εκτός Ελλάδος τόσο σε επίσημο όσο και σε ανεπίσημο επίπεδο.
Αναλυτικά οι ακαδημίες του Ολυμπιακού είναι:
{|
Σουλία
Ως πόλη Σουλία ή Σουλήνα, αναφέρεται αρχαιολογική θέση στην ευρύτερη περιοχή της Αγίας Γαλήνης, στη νότια ακτογραμμή της Κρήτης. Αναφέρεται στο Σταδιασμός της μεγάλης θαλάσσης ως λιμένας με καλό νερό και ήταν επίνειο της Συβρίτου. Δεν αναφέρεται δικό της νόμισμα και φαίνεται πως πολιούχος θεά ήταν η Άρτεμις, όπως υποδεικνύεται από τα ερείπια αρχαίου ναού στις εκβολές του αρχαίου ποταμού Ηλέκτρα (νυν Πλατύς), στον όρμο της αγ. Γαλήνης. Στο Σταδιασμοί, επίσης, αναφέρονται και τα δύο ονόματα με τα οποία τη γνωρίζουμε σήμερα.
Αρχιτεκτονικά λείψανα, στα οποία περιλαμβάνεται υδραγωγείο, αναφέρονται από τον Κριστόφορο Μπουοντελμόντι στο "Suveta" (1415). Ο Πάσλεϊ ήταν ο πρώτος που υπέδειξε την ταυτότητα της αρχαιολογικής θέσης, την οποία επιβεβαίωσε αργότερα ο Χάλντμπερ. Όταν η θέση χρησιμοποιήθηκε εκ νέου για κατοίκηση μετά το 1884, βρέθηκαν λείψανα του ιερού της Αρτέμιδας και πολλές αναθηματικές επιγραφές αναφερόμενες στο όνομά της, αλλά δεν αποκαλύφθηκε αναγνωρίσιμο πολεοδομικό σχήμα.
Όλα τα ευρήματα ανήκουν στην περίοδο της ρωμαϊκής αυτοκρατορίας, εκτός του ιερού που είναι παλαιότερο, όπως και τα ίχνη κατοικιών γύρω από το ιερό που παρατήρησε ο Χάλντμπερ. Κοντά στην ακτή υπάρχουν λείψανα του ρωμαϊκού τείχους, ενώ ο κύριος οικισμός ή τουλάχιστον τμήμα του φαίνεται πως βρισκόταν στο λόγο 1 χλμ. ΒΑ της Αγ. Γαλήνης, όπου αποκαλύφθηκαν πολλά όστρακα.
Βιβλιογραφία
Κατηγορία:Αρχαιολογικοί τόποι στην Κρήτη
Ευκλείδας Αγιαδών
Ο Ευκλείδας ήταν Βασιλιάς της Αρχαίας Σπάρτης από την Δυναστεία των Αγιαδών στην θέση του βασιλιά από την Δυναστεία Ευρυποντιδών (227 π.Χ. - 222 π.Χ.). Ο Ευκλείδας ήταν μικρότερος γιος του βασιλέως της Σπάρτης Λεωνίδα Β΄. Ο μεγαλύτερος αδελφός του Κλεομένης Γ΄ της Σπάρτης δολοφόνησε τον βασιλιά των Ευρυποντιδών Αρχίδαμο Ε΄, μικρότερο αδελφό του Άγι Δ΄ και τοποθέτησε στην θέση του τον ίδιο τον Ευκλείδα. Ο Παυσανίας γράφει ότι ο Κλεομένης Γ΄ δηλητηρίασε τον Ευδαμίδα Γ΄ γιο του Άγις Δ΄ και τον αντικατέστησε με τον αδελφό του. Ο Ευκλείδας έπεσε στην Μάχη της Σελλασίας πολεμώντας με τον βασιλιά της Μακεδονίας Αντίγονο Γ΄ Δώσων και την Αχαϊκή Συμπολιτεία (222 π.Χ.).
Πηγές
Κατηγορία:Βασιλείς της αρχαίας Σπάρτης
2580 Σμιλεφσκία
Η Σμιλεφσκία (Smilevskia) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,3. Ανακαλύφθηκε το 1977 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά της προς τιμή του Ουκρανού δημοσιογράφου Μοϊσέι Βασίλιεβιτς Σμιλέφσκι.
Κατά το περιήλιο της τροχιάς της η Σμιλεφσκία κινείται στα εσώτατα (δηλαδή τα προς τον Ήλιο) όρια της Κύριας Ζώνης.
Φυσικά χαρακτηριστικά
Τα φυσικά χαρακτηριστικά της Σμιλεφσκίας είναι άγνωστα.
Εξωτερικοί σύνδεσμοι-πηγές
Σμιλεφσκια
Μπριάντε Γουέμπερ
Ο Μπριάντε Γουέμπερ (αγγλικά: Brianté Weber, γεννημένος στις 29 Δεκεμβρίου 1992) είναι Αμερικανός επαγγελματίας καλαθοσφαιριστής, ο οποίος αγωνίζεται ως πόιντ γκαρντ για τη γαλλική Λεβαλουά Μετροπολιτάν.
Σταδιοδρομία στο λύκειο
Σπούδασε στο Great Bridge High School, όπου είχε κατά μέσο όρο 17 πόντους, 8 ριμπάουντ, 5 ασίστ και 4 κλεψίματα ανά παιχνίδι, κερδίζοντας το βραβείο All-Southeastern District Αμυντικός Παίκτης της Χρονιάς, κατά τη διάρκεια της πρωτοετούς και δευτεροετούς σεζόν του.
Σταδιοδρομία στο κολέγιο
Στην κολεγιακή του καριέρα, αναδείχθηκε στην Αμυντική Ομάδα της Χρονιάς σε πολλές περιπτώσεις και κέρδισε τον τίτλο του Αμυντικού Παίκτη της Χρονιάς για τρεις συνεχόμενες σεζόν. Ήταν ο κορυφαίος στα κλεψίματα σε εθνικό επίπεδο, κατά τη διάρκεια της σεζόν 2013-14, έχοντας μέσο όρο 3,46 ανά αγώνα.
Στις 31 Ιανουαρίου 2015, η καριέρα του Γουέμπερ στο κολλέγιο τελείωσε, όταν έσπασε τον πρόσθιο σταυροειδή σύνδεσμο και τον έσω σύνδεσμο, σε μία ήττα με αντίπαλο το Ρίτσμοντ. Ήταν μόλις 12 κλεψίματα μακριά από το να γίνει ο κορυφαίος στα κλεψίματα όλων των εποχών στο NCAA.
Sioux Falls Skyforce (2015-2016)
Πέρασε χωρίς να γίνει ντραφτ το 2015, πιθανόν λόγω ότι εξακολουθούσε να αναρρώνει από το σκίσιμο στον πρόσθιο σταυροειδή σύνδεσμο (ACL). Προσπάθησε αργότερα να συμμετάσχει στο προπονητικό κάμπ των Μαϊάμι Χιτ, αλλά δεν μπόρεσε να περάσει τα τεστ αντοχής λόγω τραυματισμού στο γόνατο. Υπέγραψε τελικά με τους Χιτ στις 19 Οκτωβρίου 2015, αλλά αποδεσμεύτηκε πέντε ημέρες αργότερα.
Στις 2 Νοεμβρίου, αποκτήθηκε από τους Sioux Falls Skyforce του NBA Develpoment League, θυγατρικής των Χιτ. Έχασε τον πρώτο μήνα της σεζόν 2015-16, λόγω του τραυματισμού στο γόνατο, κάνοντας το ντεμπούτο του για τους Skyforce κατά τη διάρκεια της D-League Showcase στις 7 Ιανουαρίου 2016. Απέκτησε σιγά σιγά αυτοπεποίθηση και πήρε περισσότερο χρόνο παιχνιδιού κατά τη διάρκεια του Ιανουαρίου, σκοράροντας διψήφια νούμερα σε πέντε συνεχόμενα παιχνίδια μεταξύ 22 Ιανουαρίου και 3 Φεβρουαρίου. Στις 23 Φεβρουαρίου, κατέγραψε ένα τριπλ-νταμπλ με 11 πόντους, 11 ριμπάουντ και 10 ασίστ σε μια νίκη επί των Fort Wayne Mad Ants. Αργότερα, κατέγραψε δύο ακόμη νταμπλ-νταμπλ και σημείωσε 26 πόντους στις 27 Φεβρουαρίου, ενάντια στους Maine Red Claws.
Μέμφις Γκρίζλις (2016)
Στις 11 Μαρτίου 2016, υπέγραψε συμβόλαιο 10 ημερών με τους Μέμφις Γκρίζλις. Έκανε το ντεμπούτο του αργότερα εκείνο το βράδυ, καταγράφοντας 10 πόντους, 7 ασίστ και 5 ριμπάουντ ως βασικός πόιντ γκαρντ, σε μία νίκη με 121-114 στην παράταση, εναντίον των Πέλικανς. Στις 16 Μαρτίου, είχε 12 πόντους και ξεκίνησε στο τέταρτο συνεχόμενο παιχνίδι του, καθώς οι Γκρίζλις έχασαν με 114-108 από τους Τιμπεργουλβς. Μετά το τέλος του 10ήμερου συμβολαίου του στις 21 Μαρτίου, αποκτήθηκε πάλι από τους Sioux Falls.
Μαϊάμι Χιτ (2016)
Στις 10 Απριλίου 2016, υπέγραψε στους Χιτ. Εκείνο το βράδυ, έκανε το ντεμπούτο του σε μια νίκη με 118-96 εναντίον των Ορλάντο Μάτζικ, καταγράφοντας 2 πόντους, 1 ριμπάουντ και 1 ασίστ σε τρία λεπτά.
Επιστροφή στους Sioux Falls Skyforce (2016-2017)
Την 1η Νοεμβρίου 2016, επανακτήθηκε από τους Sioux Falls Skyforce. Την 1η Φεβρουαρίου 2017, ονομάστηκε Παίκτης του Μήνα στη NBA Development League για τους αγώνες που έπαιξε τον Ιανουάριο. Οδήγησε τους Sioux Falls σε ρεκόρ 6-5 με μέσο όρο 21,5 πόντους, 8,3 ασίστ, 6,6 ριμπάουντ και 3,6 κλεψίματα. Είχε 5 νταμπλ νταμπλ και 2 τριπλ νταμπλ τον Ιανουάριο. Παρά ένα κλέψιμο, δεν κατάφερε να κάνει κουαντραπλ νταμπλ σε ένα αγώνα, που θα ήταν το πρώτο στην ιστορία της NBA D-League.
Γκόλντεν Στέιτ Γουόριορς (2017)
Στις 4 Φεβρουαρίου 2017, υπέγραψε 10ήμερο συμβόλαιο με τους Γκόλντεν Στέιτ. Στις 14 Φεβρουαρίου 2017, υπέγραψε δεύτερο 10ήμερο συμβόλαιο. Τρεις μέρες αργότερα, μετακινήθηκε στους Santa Cruz Warriors για να του επιτραπεί να αγωνιστεί στο 2017 NBA D-League All-Star Game. Επανακλήθηκε από τους Γκόλντεν Στέιτ στις 21 Φεβρουαρίου. Ολοκληρώθηκε η συνεργασία τους μετά τη λήξη του δεύτερου 10ήμερου συμβολαίου.
Σάρλοτ Χόρνετς (2017)
Στις 27 Φεβρουαρίου 2017, υπέγραψε 10ήμερο συμβόλαιο με τους Σάρλοτ Χόρνετς. Υπέγραψε δεύτερο 10ήμερο συμβόλαιο στις 9 Μαρτίου και ένα πολυετές συμβόλαιο στις 19 Μαρτίου Στις 28 Ιουλίου 2017, αποδεσμεύτηκε από τους Χόρνετς.
Χιούστον Ρόκετς / Ρίο Γκράντε Βάλλεϊ Βάιπερς (2017-2018)
Στις 14 Αυγούστου 2017, υπέγραψε στους Λος Άντζελες Λέικερς. Αποδεσμεύτηκε στις 14 Οκτωβρίου ως ένας από τους τελικούς κομμένους του ρόστερ της preseason. Στις 24 Οκτωβρίου 2017, οι Χιούστον Ρόκετς ανακοίνωσαν ότι είχαν υπογράψει το Γουέμπερ με συμβόλαιο two-way. Σύμφωνα με τους όρους της συμφωνίας, ο Γουέμπερ θα μοιράσει το χρόνο μεταξύ των Ρόκετς και της θυγατρικής τους στην NBA Development League, τη Ρίο Γκράντε Βάλλεϊ Βάιπερς. Θα ξεκινούσε άμεσα στη θυγατρική ομάδα. Στις 15 Ιανουαρίου, αποδεσμεύτηκε από τους Ρόκετς.
Τρίτη θητεία στους Sioux Falls Skyforce (2018)
Στις 22 Ιανουαρίου 2018, υπέγραψε ξανά με τους Sioux Falls Skyforce.
Δεύτερη θητεία στους Μέμφις Γκρίζλις (2018)
Στις 14 Μαρτίου 2018, οι Γκρίζλις υπέγραψαν το Γουέμπερ με 10ήμερο συμβόλαιο. Αναφέρθηκε ότι δεν του προσφέρθηκε δεύτερο 10ήμερο συμβόλαιο μετά τη λήξη του αρχικού και έτσι έμεινε ελεύθερος.
Στις 22 Αυγούστου 2018, συμμετείχε σε προπονητικό καμπ των Χιτ. Αποδεσμεύτηκε στις 13 Οκτωβρίου. Στη συνέχεια επανήλθε στους Skyforce.
Ολυμπιακός (2019)
Στις 6 Φεβρουαρίου 2019, ο Ολυμπιακός ανακοίνωσε την υπογραφή του μέχρι το τέλος της σεζόν. Στις 12 Απριλίου αποχώρησε από το σύλλογο.
Λεβαλουά Μετροπολιτάν (2019-2020)
Τον Αύγουστο του 2019, ανακοινώθηκε η απόκτηση του από τη γαλλική Λεβαλουά Μετροπολιτάν.
Ατομικές
==== G League ==== G League All-Defensive 1st Team: 2016-17, 2017-18
NCAA
Atlantic 10 All-Championship Team: 2013-14
Atlantic 10 Defensive Player of the Year: 2012-13, 2013-14, 2014-15
Atlantic 10 All-Defensive Team: 2012-13, 2013-14, 2014-15
CAA All-Defensive Team: 2011-12
Προσωπική ζωή
Είναι ο γιος της LaSandra και του Ricky Wingate. Πήρε πτυχίο στη Πληροφορική, όσο σπούδαζε στο VCU.
Εξωτερικοί σύνδεσμοι
Κατηγορία:Αμερικανοί καλαθοσφαιριστές Κατηγορία:Πόιντ γκαρντ Κατηγορία:Καλαθοσφαιριστές Σιου Φωλς Σκάιφορς Κατηγορία:Καλαθοσφαιριστές Ρίο Γκράντε Βάλλεϋ Βάιπερς Κατηγορία:Καλαθοσφαιριστές Μαϊάμι Χιτ Κατηγορία:Καλαθοσφαιριστές Μέμφις Γκρίζλις Κατηγορία:Καλαθοσφαιριστές Χιούστον Ρόκετς Κατηγορία:Καλαθοσφαιριστές Γκόλντεν Στέιτ Ουόριορς Κατηγορία:Καλαθοσφαιριστές Σάρλοτ Χόρνετς Κατηγορία:Καλαθοσφαιριστές ΟΣΦΠ Κατηγορία:Ξένοι καλαθοσφαιριστές στην Ελλάδα Κατηγορία:Καλαθοσφαιριστές Παρί-Λεβαλουά Μπασκέτ Κατηγορία:Καλαθοσφαιριστές αμερικανικών συλλόγων Κατηγορία:Καλαθοσφαιριστές ελληνικών συλλόγων Κατηγορία:Καλαθοσφαιριστές γαλλικών συλλόγων Κατηγορία:Καλαθοσφαιριστές του NBA
Σλοβακική γλώσσα
Η σλοβακική γλώσσα (slovenčina, slovenský jazyk) είναι μια ινδοευρωπαϊκή γλώσσα, πιο συγκεκριμένα μια Δυτική Σλαβική γλώσσα (μαζί με βασικά την Τσεχική, την Πολωνική και τις Σορβικές γλώσσες). Ανήκει στην τσεχοσλοβάκικη ομάδα των δυτικών σλαβικών γλωσσών. Τα σλοβακικά είναι ιδιαίτερα συγγενή των Τσέχικων, και οι ομιλητές των δύο χωρών συνήθως αλληλοκατανοούνται αρκετά καλά. Τα σλοβάκικα εμφανίζουν ιδιαίτερη συγγένεια και με τα πολωνικά. Οι ομιλητές των δύο γλωσσών μπορούν να αλληλοκατανοηθούν σε ένα ικανοποιητικό βαθμό.
Τα Σλοβακικά ομιλούνται στη Σλοβακία (από πέντε εκατομμύρια ανθρώπους), τις ΗΠΑ (500.000, μετανάστες), την Τσεχία (320.000, εξαιτίας της πρώην Τσεχοσλοβακίας), Ουγγαρία (110.000, παλαιά εθνική μειονότητα), Σερβία-Βοϊβοντίνα (60.000, παλαιά εθνική μειονότητα), Ρουμανία (22.000, παλαιά εθνική μειονότητα), Πολωνία (20.000, όπου έχει καθεστώς αναγνωρισμένης μειονοτικής γλώσσας ), Καναδά (20.000, μετανάστες) Αυστραλία (μετανάστες), Αυστρία, Βουλγαρία, Κροατία (5.000) και σε κάποιες άλλες χώρες.
Όπως και οι άλλες σλαβικές γλώσσες, τα σλοβάκικα είναι συγχωνευτική γλώσσα με περίπλοκη μορφολογία και σχετικά ευέλικτη σειρά των λέξεων. Το λεξιλόγιο της έχει μεγάλες επιρροές από τα λατινικά, τα γερμανικά και άλλες σλαβικές γλώσσες.
Η τσεχοσλοβάκικη ομάδα αναπτύχθηκε εντός των Δυτικών Σλαβικών γλωσσών κατά τον Υψηλό Μεσαίωνα, ενώ η διαμόρφωση της πρότυπης μορφής των τσεχικών και των σλοβακικών έλαβε χώρα στις αρχές της σύγχρονης εποχής. Στα ύστερα μέσα του 19ου αιώνα, το σύγχρονο σλοβακικό αλφάβητο και γραπτό πρότυπο κωδικοποιήθηκε από τον Λιουντοβίτ Στουρ και τροποποιήθηκε από τον Μάρτιν Χατάλα. Οι μοραβικές διάλεκτοι που ομιλούνται στο δυτικό μέρος της χώρας, κατά μήκος των συνόρων της χώρας με την Τσεχία ταξινομούνται μερικές φορές ως σλοβάκικες, αν και μερικές δυτικές παραλλαγές τους συγγενεύουν περισσότερο με τα τσέχικα. Όπως και να'χει, αυτές οι διάλεκτοι σχηματίζουν τις διαλέκτους-γέφυρα ανάμεσα στις δύο γλώσσες.
Παραπομπές
Κατηγορία:Δυτικές Σλαβικές γλώσσες Κατηγορία:Γλώσσες της Σλοβακίας Κατηγορία:Γλώσσες της Τσεχίας Κατηγορία:Σλοβακική γλώσσα
Αγασικλής Ευρυποντιδών
Ο Αγασικλής ήταν βασιλιάς της Σπάρτης, 13ος από τον οίκο των Ευρυποντιδών, γιος του βασιλιά Αρχιδάμου Α'.
Ο Αγασικλής διαδέχθηκε τον πατέρα του και ήταν συμβασιλιάς με τον Λέοντα των Αγιαδών. Είχε επιτυχίες στους πολέμους, εκτός από αυτόν με την Τεγέα. Τον διαδέχθηκε ο γιος του Αρίστων.
Όταν ερωτήθηκε "πώς αν τις αδορυφόρητος ων, δύναιτο ασφαλώς άρχειν;" απάντησε "εάν άρχει αυτών, ώσπερ οι πατέρες των υιών".
Παραπομπές
Κατηγορία:Βασιλείς της αρχαίας Σπάρτης
2581 Ράντεγκαστ
Ο Ράντεγκαστ (Radegast) είναι ένας αστεροειδής που περιφέρεται στην εσωτερική (δηλαδή την προς τον Ήλιο) περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 13,3. Ανακαλύφθηκε το 1980 από την Τσέχα αστρονόμο Ζντένκα Βάβροβα, που παρατηρούσε από το Αστεροσκοπείο Κλετ της Τσεχίας, και πήρε το όνομά του προς τιμή του (πιθανού) ομώνυμου θεού της σλαβικής μυθολογίας.
Φυσικά χαρακτηριστικά
Τα φυσικά χαρακτηριστικά του Ράντεγκαστ είναι άγνωστα.
Εξωτερικοί σύνδεσμοι-πηγές
Ραντεγκαστ
Πέτερ Κάντιντ
Ο Πέτερ Κάντιντ (γνωστός επίσης και ως Πέτερ ντε Βίττε, φλαμανδικά: Peter Candid ή Πέτερ ντε Βίττε (Peter de Witte), 1548 - 1628) ήταν Φλαμανδός μανιεριστής ζωγράφος, σχεδιαστής και σχεδιαστής ταπισερί, ο οποίος δραστηριοποιήθηκε κατά κύριο λόγο στην Ιταλία και στη Βαυαρία, όπου εργάστηκε σε πολλές Αυλές.
Βιογραφία
Ο Κάντιντ γεννήθηκε στη Μπρυζ και μετοίκησε με τους γονείς του στη Φλωρεντία όταν ήταν 10 ετών. Ο πατέρας του ήταν υφαντής ταπισερί, ο οποίος είχε μόλις προσληφθεί στο νεοδημιουργημένο υφαντικό εργαστήριο των Μεδίκων, το Arazzeria Medicea. Το αρχικό όνομα της οικογένειας ήταν ντε Βίττε, το οποίο άλλαξαν σε Καντίντο στην Ιταλία. Ο Πέτερ θα χρησιμοποιούσε το όνομα Κάντιντ όταν μετοίκησε στη Γερμανία. Ο Πέτερ ξεκίνησε τη μαθητεία του στις αρχές της δεκαετίας του 1560 με άγνωστο Δάσκαλο.
Το 1586 προσλήφθηκε στην Αυλή του Μονάχου, ύστερα από σύσταση του γλύπτη Τζανμπολόνια. Αρχικά ήταν ο ζωγράφος της Αυλής του Γουλιέλμου Ε΄, Δούκα της Βαυαρίας και στη συνέχεια του Μαξιμιλιιανού Α΄, εκλέκτορια της Βαυαρίας. Για λογαριασμό του Μαξιμιλιανού ο Κάντιντ έφτιαξε τις τοιχογραφίες σε πολλά κτίσματα, ανάμεσα στα οποία το Ανάκτορό του στο Μόναχο και το Ανάκτορο Σλέσσχάιμ (Schleissheim). Κατά την περίοδο 1600 - 1628 ήταν ο εξέχων καλλιτέχνης στο Μόναχο. Δραστηριοποιήθηκε, επίσης, ως έμπορος έργων τέχνης και είχε επαγγελματικές συναλλαγές με τον Φίλιπ Χαϊνχόφερ (Philipp Hainhofer).
Νυμφεύτηκε και απέκτησε πέντε παιδιά, ανάμεσα στα οποία ο γιος του Βίλχελμ (δραστηριοποιήθηκε ως καλλιτέχνης κατά την περίοδο 1613 - 1625) και αργότερα έγινε αξιωματούχος της Αυλής. Η θυγατέρα του παντρεύτηκε τον χαράκτη Φίλιπς Σάντελερ το 1624. Διετέλεσε Δάσκαλος του Γιόχαν Ούλριχ Λοτ (Johann Ulrich Loth). Απεβίωσε στο Μόναχο το 1628. Προς τιμή του στο Μόναχο το όνομά του φέρει ένα τμήμα της περιφερειακής οδού της πόλης αλλά και ένας σταθμός του μετρό (Candidplatz).
Έργο
Ο Κάντιντ ζωγράφισε ιστορικές αναπαραστάσεις, πορτρέτα, μυθολογικές σκηνές και αλληγορίες. Ολοκλήρωσε πολλές τοιχογραφίες και ελαιογραφίες στην Ιταλία και φιλοτέχνησε σχέδια για ταπισερί και άλλα έργα για λογαριασμό του Κόζιμο Α΄ των Μεδίκων, Μεγάλου Δούκα της Τοσκάνης. Το ύφος του στην Ιταλία είχε επηρεαστεί από τη σχολή του Μικελάντζελο, αν και ήταν πιο κοντά σε αυτό του Άνιολο Μπροντσίνο και του Αλεσσάντρο Αλλόρι παρά του Βαζάρι. Το έργο του μαρτυρεί, επίσης, την επιρροή της φλαμανδικής παράδοσης.
Στο Μόναχο αρχικά εργάστηκε ως μέλος μιας ομάδας Ιταλών καλλιτεχνών υπό την εποπτεία του Ολλανδοϊταλού καλλιτέχνη Φρίντριχ Σούστρις, ο οποίος επίσης είχε βρεθεί στη Φλωρεντία. Υλοποίησε τοιχογραφίες σε σχέδια του Σούστρις για λογαριασμό της Αυλής. Δημιούργησε, επίσης, πολλές εικόνες για Αγία Τράπεζα. Έγινε πιο αυτόνομος όταν ο Σούστρις απεβίωσε και ο Μαξιμιλιανός Α΄ ανέβηκε στον θρόνο κατά τα τέλη του αιώνα. Όταν ο Δούκας δημιούργησε εργαστήριο ύφανσης ταπισερί με τεχνίτες από τις Κάτω Χώρες το 1604, ο Κάντιντ έφτιαξε τα "χαρτόνια" (cartoons, όπως αποκαλούνταν τα σχέδια για την ύφανση των ταπισερί) για τέσσερις εκτεταμένες σειρές που περιλάμβαναν περίπου 50 ταπισερί, υφασμένες με νήμα χρυσού με θέματα Τα κατορθώματα του Όττο φαν Βίττελσμπαχ, (ιδρυτή της δυναστείας του Δούκα), Οι Μήνες, Οι Εποχές και Οι ώρες της ημέρας. Επέβλεψε, επίσης, την υλοποίηση των ταπισερί από τους υφαντές. Ο Κάντιντ ήταν, επίσης, υπεύθυνος για όλες τις ζωγραφιές στο εσωτερικό των νέων κτιρίων που πρόσθετε ο Μαξιμιλιανός στα ανάκτορά του, ενώ παράλληλα συνέχισε να ζωγραφίζει εικόνες για Αγία Τράπεζα. Φιλοτέχνησε επίσης μικρούς πίνακες σε πλάκες χαλκού με θρησκευτικά, αλληγορικά και μυθολογικά θέματα, με μανιεριστικό ύφος.
Παραπομπές
Κατηγορία:Φλαμανδοί ζωγράφοι Κατηγορία:Αυλικοί ζωγράφοι
2582 Χαριμάγια-Μπάσι
Ο Χαριμάγια-Μπάσι (Harimaya-Bashi) είναι ένας αστεροειδής που περιφέρεται στην εξωτερική (δηλαδή την προς τον Δία) περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 10,50. Ανακαλύφθηκε το 1981 από τον Ιάπωνα αστρονόμο Τσουτόμου Σέκι, που παρατηρούσε από το Γκεϊσέι, και πήρε το όνομά του από την ιστορική γέφυρα Χαριμάγια (μπάσι = γέφυρα) στην ιαπωνική πόλη Κότσι.
Φυσικά χαρακτηριστικά
Η μέση διάμετρος του Χαριμάγια-Μπάσι εκτιμάται σε 28,87 ± 3,8 χιλιόμετρα. Ο φασματικός τύπος του είναι Xc, ενώ το γεωμετρικό άλβεδό του είναι 0,134 ± 0,043. Ο Χαριμάγια-Μπάσι περιστρέφεται γύρω από τον εαυτό του μία φορά κάθε 7 ώρες και 14 λεπτά.
Εξωτερικοί σύνδεσμοι-πηγές
Χαριμαγια-Μπασι